Diari Oficial de la Generalitat Valenciana


Sumari del DOGV 8920, del 06-10-2020 (2020/8008)

RESOLUCIÓ de 30 de setembre de 2020, del director general d'Administració Local, per la qual es publica la modificació dels Estatuts de la Mancomunitat Hoya de Buñol-Chiva.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8920

Data del DOGV
:   06-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8008


Data del document
:   30-09-2020

Organisme emissor
:   Presidència de la Generalitat

Tipus de document
:   Resolució

Descriptors 

:   * Chiva
    * Buñol

RESOLUCIÓ de 30 de setembre de 2020, del director general d'Administració Local, per la qual es publica la modificació dels Estatuts de la Mancomunitat Hoya de Buñol-Chiva. [2020/8008]  
La Mancomunitat Hoya de Buñol-Chiva, mitjançant acord del Ple adoptat per majoria absoluta de vots, en sessió ordinària de 10 de desembre de 2019, va aprovar definitivament la modificació dels seus Estatuts pel que fa a l'article 4.2 d'aquests. Aquest expedient de modificació estatutària s'inicia amb anterioritat a l'adaptació dels seus estatuts a la nova Llei 21/2018, de 16 d'octubre, de la Generalitat, de mancomunitats de la Comunitat Valenciana, expedient que es tramita per separat i amb un inici posterior.  
D'acord amb el que es disposa en l'article 46.2 dels estatuts de la nova Llei 21/2018, de 16 d'octubre, de la Generalitat, de mancomunitats de la Comunitat Valenciana, la modificació d'elements com les finalitats de la mancomunitat tenen la naturalesa de modificació constitutiva de la mancomunitat, per la qual cosa el procediment per a la seua tramitació i aprovació definitiva serà l'establit en l'article 46.3 de l'esmentada Llei de mancomunitats de la Comunitat Valenciana.  
Perquè l'adaptació adquirisca eficàcia és necessari procedir a la seua publicació en el Diari Oficial de la Generalitat Valenciana, d'acord amb el que es disposa en l'article 46.3.f de la Llei 21/2018, de 16 d'octubre, de la Generalitat, de mancomunitats de la Comunitat Valenciana.  
Remesos l'expedient tramitat i els Estatuts aprovats a aquesta Direcció General d'Administració Local, no s'adverteix en ells cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 46 de la Llei 21/2018, de 16 d'octubre, de la Generalitat, de mancomunitats de la Comunitat Valenciana, i conforme al que es disposa en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Article únic  
Publicar en el Diari Oficial de la Generalitat Valenciana la nova redacció de l'article 4.2 dels Estatuts de la Mancomunitat Hoya de Buñol-Chiva, redacció modifica i aprovada per acord plenari d'aquesta, i que es transcriu a continuació com a annex, en haver-se acreditat en l'expedient la legalitat de les actuacions. Igualment, s'ordena la inscripció d'aquesta modificació en el Registre d'Entitats Locals.  
  
  
Contra aquesta resolució podrà interposar-se recurs d'alçada davant la Secretaria Autonòmica de Promoció Institucional i Cohesió Territorial en el termini d'un mes, de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma amb caràcter general.  
  
Tot això, sense perjudici, que els interessats puguen exercir qualsevol altre recurs que per al seu dret estimen oportú.  
  
València, 30 de setembre de 2020.- El director general d'Administració Local: Antoni Such Botella.  
  
  
ANNEX  
Modificació de l'article 4.2 dels Estatuts  
 de la Mancomunitat Hoya de Buñol-Chiva  
  
«Article 4. Objecte i competències  
[...]  
2. En concret, la Mancomunitat prestarà els serveis següents:  
a) Servei de promoció de l'activitat turística.  
b) Servei de valisa i missatgeria.  
c) Servei de recollida d'animals.  
  
d) Servei d'avaluació i informació de situacions de necessitat social i l'atenció immediata a persones en situació o risc d'exclusió social.  
  
e) Servei de maquinària mancomunada.  
f) Servei d'assistència als municipis en la tramitació d'expedients en matèria de la seua competència.  
g) Prestarà al seu torn en virtut del Conveni de col·laboració publicat en el BOE núm. 155, de 29 de juny de 2012, entre la Direcció General del Cadastre, a través de la Gerència Regional del Cadastre de València, i la Mancomunitat de Municipis de la Hoya de Buñol-Chiva, l'exercici de les funcions de gestió cadastral, el contingut i el règim jurídic de la qual figuren especificats en les seues clàusules, sense perjudici de la titularitat de les competències que, en la matèria objecte del conveni, corresponen a la Direcció General del Cadastre.  
h) Prestarà, a més, tots aquells serveis que li delegue la Comunitat Autònoma i la Diputació en l'àmbit de les seues respectives competències.  
i) Prestació del servei de recollida de residus sòlids i neteja viària per delegació dels municipis que integren la Mancomunitat,  
j) Prestació del servei de gestió recaptatòria i tributària per delegació dels municipis que integren la Mancomunitat.  
  
Per a l'assumpció de nous serveis serà necessària la tramitació prevista per a la modificació constitutiva dels Estatuts.